Elektr energiyasi va gaz uchun oldindan to‘lash qoidalari yana o‘zgardi

1-martdan elektr energiyasi va tabiiy gaz uchun oldingan to‘lov kiritish qoidalari o‘zgargandi: tariflar o‘zgarganda keyinchalik qayta hisoblashlarsiz oldindan to‘lov to‘lanadigan davr ikki baravar — 6 oyga qisqartirildi, deb yozadi Norma.

Hukumatning 30-iyundagi qarori bilan elektr energiyasidan va tabiiy gazdan foydalanish qoidalariga navbatdagi o‘zgartirishlar kiritildi.
Ko‘rib chiqilayotgan o‘zgartirishlar bir-biriga o‘xshash, ruxsat etiladigan davr yana 3 baravar — 2 oyga qisqartiriladi. Shu tariqa, maishiy iste’molchilardan elektr energiyasi uchun oldindan to‘lov tarif o‘zgarganda qayta hisoblashlarsiz ko‘pi bilan 2 oy oldindan qabul qilinadi.
Tabiiy gazdan foydalanish qoidalarida oldindan to‘lov davri cheklanmagan. Biroq tarif o‘zgarganda iste’molchi to‘lov to‘langan kundan boshlab faqat 2 oy davomida oldindan to‘langan hajm uchun qo‘shimcha to‘lovlardan ozod etiladi.
Elektr energiyasi va gaz uchun oldindan haqni 2019-yil 31-iyulgacha to‘lashga ulgurgan shaxslarga nisbatan qo‘shimcha to‘lovsiz 6 oy to‘g‘risidagi avvalgi qoida qo‘llaniladi.
Ma’lumot uchun, boshqa toifadagi iste’molchilarga (nomaishiy) nisbatan qoidalar ham ikki marta: joriy yilning 1-marti va 1-iyunidan o‘zgartirildi.